
RAPORT DE SPECIALITATE
la proiectul de hotărâre privind aprobarea încheierii unui Protocol de colaborare între Unitatea de Asistenţă Medico Socială Boldeşti-Scăeni şi Ministerul Muncii şi Solidarităţii Sociale


[bookmark: _GoBack]Unitatea de Asistenţă Medico-Socială Boldeşti-Scăeni (UAMS) a fost infiinţată prin HCL nr. 39/17. 03. 2003, cu scopul de a asigura servicii medico-sociale persoanelor cu nevoi de ingrijire medico-sociale din oraşul  Boldesti-Scăeni şi  din judeţul Prahova.
UAMS îşi desfăşoară activitatea în baza Regulamentului de organizare şi funcționare a serviciului social cu cazare aprobat prin Hotărârea Consiliului Local nr. 95/31.08.2020.
UAMS are o capacitate de 52 de paturi din care sunt ocupate 44 paturi din care 18 cu cetăţeni  locuitori ai oraşului Boldeşti-Scăeni
Prin referatul înregistrat sub nr. 983/06.04.2023 conducerea UAMS solicită aprobarea consiliului local pentru a încheia un protocol de colaborare cu MMSS in vederea digitizării dosarelor beneficiarilor de servicii sociale şi de dotare a serviciului public de asistenţă socială cu echipamente informatice pentru accesul la platforma informatică E-asistenta socială. 
Pentru înscrierea  în cadrul Proiectului “HUB de servicii MMSS-SII MMSS” finanţat din fonduri externe nerambursabile şi de la bugetul de stat, în cadrul Programului Operational Competitivitate 2014-2020 se solicită încheierea unui Protocol de colaborare între Unitatea de Asistenţă Medico-Socială Boldeşti-Scăeni şi Ministerul Muncii şi Solidarităţii Sociale. Pentru încheierea protocolului de colaborare este necesar acordul consiliului local.
Faţă de cele mai sus prezentate consider că iniţierea proiectului de hotărâre privind aprobarea încheierii unui Protocol de colaborare între Unitatea de Asistenţă Medico Socială Boldeşti-Scăeni şi Ministerul Muncii şi Solidarităţii Sociale este necesar şi oportun.

